钦定古今图书集成/明伦汇编/氏族典/第520卷 > 《凌迪知万姓统谱》 > 薛莹
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛莹

按《吴志薛综传》：“综子莹，字道言，初为秘府中书郎。孙
休即位，为散骑中常侍，数年，以病去官。孙皓初为左
执法，迁选曹尚书，及立太子，又领少傅。建衡三年，罢
还，出为武昌左部督，后徙广州。顷之，召莹还复职。是
时法政多谬，举措烦苛，莹每上便宜，陈缓刑简役，以
济育百姓。迁光禄勋。天纪四年，晋军征皓，皓请降，莹”
至洛阳，特先见叙，为散骑常侍，答问处当，皆有条理。
太康三年卒。著书八篇，名曰《新议》。